**Naručitelj: ŠPORTSKI OBJEKTI d.o.o. Osijek,**

 Kneza Trpimira 23

 OIB:89861654362

**POZIV NA DOSTAVU PONUDE**

Poštovani,

Naručitelj ŠPORTSKI OBJEKTI d.o.o. pokrenuo je postupak nabave usluga osiguranja Nabava do 500.000,00 kn, jednostavna nabava – usluge – broj: 12. te Vam upućujemo ovaj Poziv na dostavu ponude.

Sukladno članku 15. Zakona o javnoj nabavi (NN 120/16.) za godišnju procijenjenu vrijednost nabave iz Plana nabave manju od 200.000,00 kn za robe i usluge, te 500.000,00 kuna za radove bez PDV (jednostavna nabava) Naručitelj nije obvezan provoditi postupak javne nabave propisane Zakonom o javnoj nabavi.

**1. OPIS PREDMETA NABAVE**

* Predmet nabave: Usluge osiguranja i to:

- osiguranje imovine

- osiguranje od odgovornosti iz djelatnosti,

- osiguranje osoba – kolektivno osiguranje radnika od posljedica nesretnog slučaja (nezgode),

- osiguranje osoba – osiguranje posjetitelja/kupača od posljedica nesretnog slučaja

- osiguranje od odgovornosti prema trećim osobama iz upotrebe cestovnih vozila,

* **Procijenjena vrijednost nabave** (bez PDV): 199.900,00 kn
* CPV oznaka predmeta nabave:66510000-8 Usluge osiguranja

**3. UVJETI NABAVE**

Ponuda treba ispunjavati sljedeće uvjete:

* **način izvršenja**: ugovor;
* **rok izvršenja**: 10.05.2022. do 10.05.2023. godine
* **rok trajanja ugovora**: 1 godina
* **rok valjanosti ponude**: 60 dana od dana otvaranja ponude
* **mjesto izvršenja**: Objekti Društva
* **rok, način i uvjeti plaćanja**: 15 dana od primitka računa
* **cijena ponude (odredbe o cijeni ponude**): u cijenu ponude bez PDV-a uračunavaju se svi troškovi i popusti ponuditelja; cijenu ponude potrebno je prikazati na način da se iskaže redom navedenim u troškovniku
* **kriterij odabira ponuda** (uz obvezu ispunjenja svih gore navedenih uvjeta i zahtjeva): najniža cijena;

**3. SASTAVNI DIJELOVI PONUDE**

Ponuda mora sadržavati:

* **Ponudbeni list** (ispunjen i potpisan od strane ponuditelja);
* **Troškovn**ik (ispunjen i potpisan od strane ponuditelja);
* **Ostale dokumente kojima Ponuditelj dokazuje da je sposoban izvršiti predmet nabave:**

Ispravu o upisu u poslovni, sudski, strukovni, obrtni ili drugi odgovarajući registar ili odgovarajuću potvrdu iz koje je vidljivo da je gospodarski subjekt registriran za obavljanje djelatnosti povezane s predmetom nabave (čl.70. Zakona o javnoj nabavi).

Izdavatelj dokaza: Trgovački sud, odnosno upravno ili drugo tijelo nadležno za vođenje obrtnog, strukovnog ili poslovnog registra

**4. NAČIN DOSTAVE PONUDE**

* Ponuda s dostavlja osobno ili poštom s naznakom na omotnici “Za nadmetanje – „Usluge osiguranja“ ne otvaraj ;
* **rok za dostavu ponude**: 03. 05. 2022. godine do 12,00 sati bez obzira na način dostave
* **mjesto dostave ponude**: Osijek, Kneza Trpimira 23.
* Naručitelj neće prihvatiti ponudu koja ne ispunjava uvjete i zahtjeve vezane uz predmet nabave iz ovog Poziva na dostavu ponude.
* Otvaranje ponuda nije javno (nije obveza po ZJN-u javno otvarati ponude za jednostavne nabave).

**5. OSTALO**

* **Obavijesti u vezi predmeta nabave**: kontakt osoba
* Vlado Zečević, e-mail. Vlado.zecevic@sportski-objekti.hr
* Katica Šobat (te.285 509), e-mail. katica.sobat@gmail.com
* Elza Pintar (tel .285 502), e-mail. elza.pintar@sportski-objekti.hr
* **Obavijest o rezultatima predmetne nabave**: Pisana obavijest o rezultatima nabave Naručitelj će dostaviti ponuditelju u roku 30 dana od dana isteka roka za dostavu ponuda.

Broj: 620/22.

U Osijeku, 20. 04. 2022.

 Direktorica:

 Nataša Brčić, mag.oec.